10. sz. melléklet:

Példa a végleges különválási vagyonmérlegre vonatkozó független könyvvizsgálói jelentésre

(egy jelentés esetén, nincs melléklet)

**FÜGGETLEN KÖNYVVIZSGÁLÓI JELENTÉS**

**A különválásban résztvevő alább megnevezett gazdasági társaságok [tulajdonosainak/részvényeseinek]**

**Vélemény**

Elvégeztük az alább megnevezett gazdasági társaságok bejegyzett különválásával összefüggésben a 201X. xxxx XX-i fordulónapra elkészített végleges különválási vagyonmérlegek és végleges vagyonleltárak (a továbbiakban együtt: „végleges vagyonmérleg” vagy „végleges vagyonmérlegek”) könyvvizsgálatát, amelynek során megvizsgáltuk:

(a) a(z) [*Különváló társaság neve*], mint a különválás során megszűnő társaság („különváló társaság”) különválás napjára vonatkozó vagyoni helyzetét bemutató végleges vagyonmérlegét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft; valamint

(b) a(z) [*Különválással létrejövő társaság neve*], mint a különválás után létrejövő társaság („jogutód 1 társaság”), a különválás napjára vonatkozó vagyoni helyzetét bemutató végleges vagyonmérlegét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft;

(c) a(z) [*Különválással létrejövő társaság neve*], mint a különválás után létrejövő társaság („jogutód 2 társaság”), a különválás napjára vonatkozó vagyoni helyzetét bemutató végleges vagyonmérlegét, amelyben az eszközök és források egyező végösszege XXX E Ft, a jegyzett tőke összege XXX E Ft, a saját tőke összege XXX E Ft.

A különválásban résztvevő társaságok a továbbiakban együtt: „Szétváló Társaságok”.

Véleményem(ünk) szerint a(z) [*Különváló társaság neve*] mint különváló társaság, a(z) [*Különválással létrejövő társaság neve*] mint jogutód 1 társaság, és a(z) [*Különválással létrejövő társaság neve*], mint jogutód 2 társaság *201X. xxx XX*-i fordulónapra elkészített, mellékelt végleges vagyonmérlegeit minden lényeges szempontból a Magyarországon hatályos, a számvitelről szóló 2000. évi C. törvény (a továbbiakban: „számviteli törvény”) 136-141. §-okban foglalt rendelkezéseivel összhangban állították össze.

**A vélemény alapja**

Könyvvizsgálatomat(unkat) a Magyar Nemzeti Könyvvizsgálati Standardokkal összhangban és a könyvvizsgálatra vonatkozó – Magyarországon hatályos – törvények és egyéb jogszabályok alapján hajtottam(tuk) végre. Ezen standardok értelmében fennálló felelősségem(ünk) bővebb leírását jelentésem(ünk) „*A könyvvizsgáló végleges vagyonmérlegek könyvvizsgálatáért való felelőssége*” szakasza tartalmazza.

Független(ek) vagyok(unk) a Szétváló Társaságoktól a vonatkozó, Magyarországon hatályos jogszabályokban és a Magyar Könyvvizsgálói Kamara „ A könyvvizsgálói hivatás magatartási (etikai) szabályairól és a fegyelmi eljárásról szóló szabályzata”-ban, valamint az ezekben nem rendezett kérdések tekintetében a Nemzetközi Etikai Standardok Testülete által kiadott „Könyvvizsgálók Etikai Kódexe”-ben  (az IESBA Kódex-ben) foglaltak szerint, és megfelelek(ünk) az ugyanezen  normákban szereplő további etikai előírásoknak is.

Meggyőződésem(ünk), hogy az általam(unk) megszerzett könyvvizsgálati bizonyíték elegendő és megfelelő alapot nyújt véleményemhez(ünkhöz).

**Egyéb kérdések – a felhasználás korlátozása**

Ez a független könyvvizsgálói jelentés az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (a továbbiakban: „átalakulási törvény”) 4. § (5) bekezdésére tekintettel, valamint a számviteli törvény 136. § (9) bekezdése alapján a Szétváló Társaságok tulajdonosai részére készült, és a jelentésem(ünk) az e törvényekben meghatározott céltól eltérő más célra nem használható fel.

**A vezetés és az irányítással megbízott személyek felelőssége a végleges vagyonmérlegekért**

A vezetés felelős a végleges vagyonmérlegeknek a számviteli törvény 136-141. §-okban foglaltakkal összhangban történő elkészítéséért, valamint az olyan belső kontrollért, amelyet a vezetés szükségesnek tart ahhoz, hogy lehetővé váljon az akár csalásból, akár hibából eredő lényeges hibás állítástól mentes végleges vagyonmérlegek elkészítése.

A végleges vagyonmérlegek elkészítése során a vezetés felelős azért, hogy felmérje a jogutód társaságoknak a vállalkozás folytatására való képességét és a tudomásunkra hozza a vállalkozás folytatásával kapcsolatos információkat, valamint a vezetés felel a vállalkozás folytatásának elvén alapuló végleges vagyonmérlegek összeállításáért. A vezetésnek a vállalkozás folytatásának elvéből kell kiindulnia, ha ennek az elvnek az érvényesülését eltérő rendelkezés nem akadályozza, illetve a vállalkozási tevékenység folytatásának ellentmondó tényező, körülmény nem áll fenn.

Az irányítással megbízott személyek felelősek a jogutód társaságok pénzügyi beszámolási folyamatának felügyeletéért.

**A könyvvizsgáló végleges vagyonmérlegek könyvvizsgálatáért való felelőssége**

A könyvvizsgálat során célom(unk) kellő bizonyosságot szerezni arról, hogy a végleges vagyonmérlegeket a számviteli törvény 136-141. §-okban foglalt rendelkezéseivel összhangban állították össze és a végleges vagyonmérlegek egésze nem tartalmaz akár csalásból, akár hibából eredő lényeges hibás állítást, valamint az, hogy ennek alapján a véleményemet(ünket) tartalmazó független könyvvizsgálói jelentést bocsássak(sunk) ki. A kellő bizonyosság magas fokú bizonyosság, de nem garancia arra, hogy a Magyar Nemzeti Könyvvizsgálati Standardokkal összhangban elvégzett könyvvizsgálat mindig feltárja az egyébként létező lényeges hibás állítást. A hibás állítások eredhetnek csalásból vagy hibából, és lényegesnek minősülnek, ha ésszerű lehet az a várakozás, hogy ezek önmagukban vagy együttesen befolyásolhatják a felhasználók adott végleges vagyonmérlegek alapján meghozott gazdasági döntéseit.

A Magyar Nemzeti Könyvvizsgálati Standardok szerinti könyvvizsgálat egésze során szakmai megítélést alkalmazok(zunk) és szakmai szkepticizmust tartok(tunk) fenn.

Továbbá:

* Azonosítom(juk) és felmérem(jük) a végleges vagyonmérlegek akár csalásból, akár hibából eredő lényeges hibás állításainak a kockázatait, kialakítom(juk) és végrehajtom(juk) az ezen kockázatok kezelésére alkalmas könyvvizsgálati eljárásokat, valamint elegendő és megfelelő könyvvizsgálati bizonyítékot szerzek(ünk) a véleményem(ünk) megalapozásához. A csalásból eredő lényeges hibás állítás fel nem tárásának a kockázata nagyobb, mint a hibából eredőé, mivel a csalás magában foglalhat összejátszást, hamisítást, szándékos kihagyásokat, téves nyilatkozatokat, vagy a belső kontroll felülírását.
* Megismerem(jük) a könyvvizsgálat szempontjából releváns belső kontrollt annak érdekében, hogy olyan könyvvizsgálati eljárásokat tervezzek(ünk) meg, amelyek az adott körülmények között megfelelőek, de nem azért, hogy a Szétváló Társaságok belső kontrolljának hatékonyságára vonatkozóan véleményt nyilvánítsak(unk).
* Értékelem(jük) a vezetés által alkalmazott számviteli politika megfelelőségét és a vezetés által készített számviteli becslések ésszerűségét.
* Következtetést vonok(unk) le arról, hogy helyénvaló-e a vezetés részéről a vállalkozás folytatásának elvén alapuló végleges vagyonmérlegek összeállítása, valamint a megszerzett könyvvizsgálati bizonyíték alapján arról, hogy fennáll-e lényeges bizonytalanság olyan eseményekkel vagy feltételekkel kapcsolatban, amelyek jelentős kétséget vethetnek fel a jogutód társaságok vállalkozás folytatására való képességét illetően. Amennyiben azt a következtetést vonom(juk) le, hogy lényeges bizonytalanság áll fenn, független könyvvizsgálói jelentésemben(ünkben) fel kell hívnom(unk) erre a figyelmet, vagy ha arra a következtetésre jutok(unk), hogy a vezetés részéről nem helytálló a végleges vagyonmérlegek elkészítése során a vállalkozás folytatása elvének alkalmazása, abban az esetben ellenvéleményt kell kibocsátanom(unk). Következtetéseim(nk) a független könyvvizsgálói jelentésem(ünk) dátumáig megszerzett könyvvizsgálati bizonyítékon alapulnak. Előre nem látható jövőbeli események vagy feltételek következtében előfordulhat, hogy a jogutód társaságok, vagy azok valamelyike nem tudja a vállalkozást folytatni.
* Értékelem(jük) a végleges vagyonmérlegek átfogó bemutatását, felépítését és tartalmát, valamint értékelem(jük) azt is, hogy a végleges vagyonmérlegekben teljesül-e az alapul szolgáló ügyleteknek és eseményeknek számviteli törvény 136.-141. §-okban foglaltak szerinti bemutatása.
* Az irányítással megbízott személyek tudomására hozom(zuk) - egyéb kérdések mellett - a könyvvizsgálat tervezett hatókörét, ütemezését és a könyvvizsgálat jelentős megállapításait.

Dátum

Könyvvizsgáló cég képviselőjének aláírása Kamarai tag könyvvizsgáló aláírása

Képviseletre jogosult neve Kamarai tag könyvvizsgáló neve

Könyvvizsgáló cég neve Nyilvántartási szám

Könyvvizsgáló cég székhelye

Nyilvántartási szám